मोरम महिलाओं को आधार कार्ड बनवाने में सहायता करने की दिशा में सक्रिय भूमिका निभाने के अलावा उनके लिये बीमा सुनिश्चित करने, उन्हें नरेगा के तहत काम दिलवाने सहित अन्य कल्याणकारी योजनाओं से रूबरू करवाने के प्रयास करती हैं। उन्होंने कम उम्र की एक दुल्हन और घरेलू हिंसा की एक शिकार होने से लेकर 26 पंचायतों की पंचायत सचिव तक का सफर बेहद सादगी से पार किया है। आज भी वे एक बेहद ही सादा जीवन जीती हैं और महिलाओं को शिक्षित करने के साथ-साथ उन्हें आत्मनिर्भर बनने में भी मदद करती हैं।